**Rámcová dohoda č.**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a § 83 a nasledujúcich č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)

(ďalej ako „**Zmluva“**)

uzatvorená medzi:

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu :** SK65 8180 0000 0070 0006 2596

**Štatutárny orgán:** Ing. Peter Blaškovitš, generálny riaditeľ

**Právna forma:** príspevková organizáciazriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedný:** ................................................

**Kontakt:**  telefón: .........................., e-mail: ........................

(ďalej ako „**Objednávateľ**“)

**a**

**Obchodné meno/názov: .....................................................**

**Sídlo/miesto podnikania: .....................................................**

**IČO: .....................................................**

**DIČ: .....................................................**

**IČ DPH: .....................................................**

**Bankové spojenie: .....................................................**

**Číslo účtu : .....................................................**

**Štatutárny orgán: .....................................................**

**Zapísaný: .....................................................**

**Oddiel: .....................................................**

**Vložka číslo: .....................................................**

**Kontakt:** telefón: .........................., e-mail: ........................

(ďalej ako „**Dodávateľ“**)

(ďalej spolu ako **„Zmluvné strany“**)

**Preambula**

Podkladom pre uzatvorenie Zmluvy sú podmienky uvedené vo Výzve na predkladanie ponúk, k  zákazke zadávanej v zmysle § 117 Zákona o verejnom obstarávaní.

Predmetom tejto Zmluvy je záväzok Dodávateľa za podmienok dohodnutých v tejto zmluve zabezpečiť pre Objednávateľa dodanie prezentačných systémov v zmysle prílohy č.1 – Opis predmetu zákazky.

1. Dodávateľ vyhlasuje, že:
2. sa oboznámil a preskúmal všetky podmienky a okolnosti súvisiace s realizáciou Predmetu zmluvy,
3. predmet zmluvy je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj personálneho obsadenia, je schopný ho vykonať riadne, včas, v celosti a v súlade so Zmluvou a všeobecne záväznými právnymi predpismi.

**Článok I.**

### Predmet zmluvy

* 1. Predmetom zmluvy je komplexné dodanie prezentačných systémov v zmysle prílohy č. 1 – Opis predmetu zákazky (ďalej ako „Predmety zmluvy“, jednotlivo „Predmet zmluvy“), Dodávateľom, na základe vystavených čiastkových objednávok Objednávateľa, za účelom realizácie jednotlivých aktivít a podujatí Objednávateľa v Národnom projekte „Žiť energiou“,  Národnom projekte „Zvýšenie inovačnej výkonnosti slovenskej ekonomiky“ a Národnom projekte „Podpora rozvoja kreatívneho priemyslu na Slovensku“, ako aj na zvyšovanie povedomia a informovanosti verejnosti o obsahovej náplni Národných projektov a s tým súvisiacimi činnosťami Objednávateľa. Dodaním Predmetu zmluvy sa rozumie dodanie na základe podkladov Objednávateľa (počtu, druhu a miesta), dodaných Dodávateľovi.
  2. Predmetom Zmluvy je súčasne záväzok Objednávateľa poskytnúť Dodávateľovi všetku nevyhnutnú súčinnosť a informácie potrebné na naplnenie účelu Zmluvy, Predmet zmluvy prevziať a zaplatiť zaň riadne a včas cenu stanovenú touto Zmluvou.

### Článok II.

### Práva a povinnosti zmluvných strán

1. Zmluvné strany berú na vedomie, že v prílohe č. 1 sú uvedené maximálne počty jednotlivých druhov Predmetov zmluvy.
2. Dodávateľ je povinný, na základe čiastkových objednávok Objednávateľa, plniť Predmet zmluvy zodpovedne, riadne, včas, odborne, hospodárne a s náležitou starostlivosťou, dodať jednotlivé Predmety zmluvy v množstve, akosti a vyhotovení podľa vystavenej čiastkovej objednávky a prílohy č. 1 a v súlade s predpismi platnými na území Slovenskej republiky, ktoré sa vzťahujú na ich voľný obeh.
3. Dodávateľ je povinný, v lehote 14 dní odo dňa uzavretia Zmluvy, predložiť Objednávateľovi náhľady jednotlivých Predmetov vo fotografickej podobe (s grafickou úpravou). Fotografie musia byť vo formáte PDF, v minimálnom rozlíšení 150 dpi, farebné rozlíšenie CMYKu. Požiadavky na potlač pre jednotlivé druhy prezentačných systémov, ako aj zoznam prezentačných systémov, u ktorých sa požaduje fyzické dodanie vzoriek a vyhotovenie potlače zašle Objednávateľovi Dodávateľovi elektronickou formou do 5 pracovných dní odo dňa uzavretia Zmluvy. Zmluvné strany sa zaviazali, že v lehote najneskôr do 3 pracovných dní odo dňa uzavretia Zmluvy, si vzájomne oznámia kontaktné osoby s uvedením e-mailu a telefónneho čísla, ak tieto nie sú uvedené v záhlaví Zmluvy.
4. Návrh loga alebo inej potlače, v predpokladanom rozsahu 1 – 3 vyhotovenia pre každý druh Predmetu zmluvy, predloží Dodávateľ podľa požiadaviek Objednávateľa tak v plnofarebnej verzii. Vytvorenie návrhu potlače podlieha Dizajn manuálu Objednávateľa, ktorý sa Objednávateľ zaväzuje doručiť Dodávateľovi v lehote 2 pracovných dní odo dňa uzavretia Zmluvy.
5. Vznesené pripomienky Objednávateľa k predloženým návrhom Predmetu zmluvy je Dodávateľ povinný zapracovať do návrhov v lehote 48 hodín od ich doručenia. Dodávateľ je povinný vzniesť prípadné pripomienky v lehote najneskôr do 48 hodín od predloženia grafických náhľadov.
6. Potlač Predmetov zmluvy nesmie podliehať rýchlemu opotrebeniu alebo znehodnoteniu.
7. Finálny návrh potlače v grafickom vyhotovení je majetkom Objednávateľa. Dodávateľ sa zaväzuje odovzdať Objednávateľovi grafiku potlače na digitálnom nosiči CD/DVD alebo USB vo formátoch použiteľných pre tlač a ďalšie grafické spracovanie (.pdf, .jpeg, .tiff, .gif, AI, CDR, EPS).
8. Dodávateľ je povinný najneskôr do 7 dní od uzavretia Zmluvy predložiť podrobný aktualizovaný rozpočet Predmetu zmluvy v elektronickej podobe. Rozpočet musí obsahovať:
9. technické vlastnosti Predmetu zmluvy v súlade s prílohou č. 1,
10. presné označenie jednotlivých druhov Predmetov zmluvy, t. j. označenie konkrétnej značky, výrobcu a typové označenie predmetov,
11. mernú jednotku (MJ),
12. počet MJ,
13. cenu bez DPH za 1 MJ, matematicky zaokrúhlená na dve desatinné miesta,
14. cenu bez DPH za požadovaný počet MJ matematicky zaokrúhlená na dve desatinné miesta,
15. hodnotu DPH vyjadrenú v EUR,
16. cenu s DPH za požadovaný počet MJ matematicky zaokrúhlená na dve desatinné miesta.
17. Celková cena za uvedený druh musí byť deliteľná požadovaným počtom tak, aby jednotková cena bola zaokrúhlená maximálne na dve desatinné miesta.
18. Nedodržanie ktorejkoľvek podmienky a požiadavky Objednávateľa Dodávateľom, týkajúcej sa technickej špecifikácie alebo osobitných požiadaviek na plnenie, sa považuje za podstatné porušenie zmluvy a Objednávateľ má, v takom prípade, právo od Zmluvy odstúpiť. Odstúpenie nadobúda účinnosť dňom jeho písomného doručenia druhej zmluvnej strane.
19. Dodávateľ, na ktorého sa vzťahuje povinnosť zapisovať sa do registra partnerov verejného sektora, je v zmysle § 11 zákona o verejnom obstarávaní povinný byť v čase uzavretia Zmluvy a po celý čas jej trvania zapísaný v registri partnerov verejného sektora.
20. Dodávateľ je viazaný povinnosťou mlčanlivosti o obsahu Zmluvy, ako aj o skutočnostiach, o ktorých sa dozvedel v súvislosti s plnením Zmluvy, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu tretím osobám. Za tretie osoby sa nepovažujú zamestnanci a členovia orgánov zmluvných strán, audítori alebo právni a iní poradcovia, ktorí sú viazaní povinnosťou mlčanlivosti na základe právneho vzťahu k zmluvným stranám.
21. Za porušenie povinnosti zachovávať mlčanlivosť v zmysle bodu 12 tohto článku Zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto Zmluvy, ako aj ich použitie, pokiaľ sa stali verejne známymi alebo boli zverejnené v Centrálnom registri zmlúv vedenom Úradom vlády SR v súlade s príslušnými právnymi predpismi. Povinnosť zachovávať mlčanlivosť nie je časovo obmedzená a trvá aj po zániku Zmluvy.
22. Porušenie povinností Dodávateľa v bodoch 11. – 13. tohto článku sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.

### Článok III.

### Miesto a termín plnenia, spôsob dodania

1. Miestom dodania jednotlivých Predmetov zmluvy na základe čiastkových objednávok Objednávateľa, je sídlo Objednávateľa, a to Bajkalská 27, 827 99 Bratislava, uvedené v záhlaví Zmluvy alebo sídlo na Trnavskej ceste 100 v Bratislave, ak sa zmluvné strany nedohodnú inak.
2. Dodávateľ dodá Objednávateľovi Predmety zmluvy na základe elektronicky alebo poštou doručenej čiastkovej objednávky v rozsahu a spôsobom v nej stanoveným. Objednávateľ doručí Predmety zmluvy podľa čiastkovej objednávky najneskôr do 14 pracovných dní odo dňa jej doručenia Dodávateľovi. S prihliadnutím na charakter Predmetu zmluvy je Dodávateľ povinný dodať aj návod na použitie v slovenskom jazyku.
3. Jednotlivé čiastkové objednávky budú Objednávateľom vystavované vo frekvenciách a rozsahu podľa aktuálnych potrieb Objednávateľa.
4. Jednotlivé plnenia sa považujú za dodané podpísaním preberacieho protokolu obsahujúceho súpis dodaných Predmetov zmluvy oprávnenými zástupcami zmluvných strán (ďalej ako „Preberací protokol“). Preberací protokol bude vyhotovený ku každej čiastkovej faktúre, v dvoch vyhotoveniach – po jednom pre každú zmluvnú stranu.

### Článok IV.

### Doba platnosti

1. Zmluva sa uzatvára na obdobie do30.06.2023 odo dňa nadobudnutia účinnosti Zmluvy alebo do vyčerpania finančného limitu za Predmet zmluvy, v závislosti od toho, ktorá skutočnosť nastane skôr. Finančný limit sa považuje za vyčerpaný aj v prípade, ak výška zostatku finančného limitu už nebude postačovať na úhradu čiastkovej objednávky.
2. Zmluva nadobúda platnosť dňom jej podpisu oboma Zmluvnými stranami. Zmluva nadobúda účinnosť:
3. dňom nasledujúcom po dni jej zverejnenia v Centrálnom registri zmlúv. Zmluva je povinne zverejňovanou zmluvou podľa príslušných právnych predpisov (§ 5a zákona číslo 211/2000 Z. z., o slobodnom prístupe k informáciám a § 47a zákona číslo 40/1964 Zb. v znení neskorších predpisov (Občiansky zákonník) alebo
4. dňom schválenia zákazky Sprostredkovateľským orgánom, teda dňom, v ktorom bude Objednávateľovi doručená správa z kontroly verejného obstarávania so schvaľujúcim záverom k verejnému obstarávaniu, podľa toho, ktorá z vyššie uvedených skutočností nastane neskôr.

**Článok V.**

### Cena za plnenie a platobné podmienky

1. V kúpnej cene je zahrnutá aj doprava a vyloženie tovaru do miesta určenia, alebo do Objednávateľom určeného skladovacieho priestoru, vrátane vynesenia do nadzemných podlaží. Objednávateľ požaduje zabezpečenie vykládky prostredníctvom vysokozdvižného vozíka, prípadne auta s plošinou (ani jeden skladový priestor Objednávateľa nedisponuje rampou pre vykladanie tovaru).
2. Cena za Predmet zmluvy podľa tejto Zmluvy bola stanovená dohodou oboch strán v súlade so zákonom NR SR č. 18/1996 Z. z. o cenách v platnom znení a jeho vykonávacou vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách, a je určená v EUR.
3. Podrobná špecifikácia celkovej ceny Predmetu zmluvy je uvedená v Prílohe č. 2 – Návrh uchádzača na plnenie kritéria, ktorá je neoddeliteľnou súčasťou Zmluvy.
4. Finančný limit na dodanie všetkých Predmetov zmluvy je ................... EUR bez DPH, t. j. v celkovej výške ................... EUR s DPH. V prípade, že Dodávateľ nebol pred uzatvorením Zmluvy platiteľom DPH, avšak po jej uzatvorení sa ním stane, nemá nárok na zvýšenie ceny o hodnotu DPH. Objednávateľ nie je povinný tento finančný limit vyčerpať.
5. Cena Predmetu zmluvy je cena konečná a sú v nej zahrnuté všetky náklady Dodávateľa spojené s plnením Zmluvy a nemožno ju v priebehu trvania Zmluvy meniť.
6. Dodávateľ je oprávnený vystaviť faktúru po riadnom a včasnom dodaní Predmetov zmluvy špecifikovaných v čiastkovej objednávke a po podpísaní Preberacieho protokolu oprávnenými zástupcami zmluvných strán. Objednávateľ sa zaväzuje uhradiť Dodávateľovi cenu za dodané Predmety zmluvy na základe faktúr vystavených Dodávateľom, a to do 30 dní odo dňa doručenia faktúry zo strany Dodávateľa, prílohou ktorej musí byť fotokópia dodacieho listu a Preberacieho protokolu. Faktúra musí obsahovať všetky náležitosti daňového dokladu v súlade s platnými právnymi predpismi, špecifikáciu poskytnutých služieb a špecifikáciu fakturovanej sumy. V prípade, ak Dodávateľ vystaví a doručí Objednávateľovi chybnú alebo neúplne vystavenú faktúru, Objednávateľ nie je povinný takúto faktúru uhradiť, je povinný túto faktúru vrátiť Dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry Objednávateľovi. V čase od vystavenia chybnej a/alebo neúplnej faktúry do času doručenia opravenej a/alebo novej faktúry nie je Objednávateľ v omeškaní a Dodávateľ nemá nárok na úrok z omeškania. Doručením opravenej a/alebo novej faktúry začína Objednávateľovi plynúť nová 30-dňová lehota splatnosti. Faktúra sa považuje za uhradenú dňom odpísania fakturovanej sumy z účtu Objednávateľa.
7. Objednávateľ neposkytuje žiaden preddavok ani zálohovú platbu.

### Článok VI.

### Sankcie

1. V prípade nedodržania termínu dodania Predmetov zmluvy, nevzniká Dodávateľovi nárok na úhradu ceny a Objednávateľ je oprávnený od tejto Zmluvy odstúpiť, tým nie je dotknutý nárok Objednávateľa na náhradu škody, ktorá mu vznikla nedodržaním termínu dodania Predmetov zmluvy Dodávateľom. Dodávateľ je tiež, v tomto prípade, povinný zaplatiť zmluvnú pokutu vo výške 100 % z ceny nedodaného Predmetu zmluvy, a to do 30 dní odo dňa doručenia výzvy na jej úhradu Objednávateľom. Zaplatením zmluvnej pokuty nie je dotknutý nárok Objednávateľa na náhradu škody, ktorá mu omeškaním Dodávateľa vznikne.
2. V prípade omeškania Objednávateľa s úhradou ceny za riadne vystavené a doručené faktúry je Dodávateľ oprávnený požadovať od Objednávateľa úhradu úroku z omeškania v zákonom stanovenej výške.

### Článok VII.

### Subdodávatelia

1. V prípade, že Dodávateľ plní túto Zmluvu aj prostredníctvom subdodávateľov, zodpovedá za ich plnenie akoby plnil sám. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke. Dodávateľ zodpovedá aj za svojich subdodávateľov vo vzťahu k registru partnerov verejného sektora. Subdodávatelia Dodávateľ, ktorí majú povinnosť zapisovať sa do registra partnerov verejného sektora, musia byť v ňom v zmysle § 11 zákona o verejnom obstarávaní zapísaní po celú dobu trvania Zmluvy. Ak došlo k výmazu subdodávateľa z registra partnerov verejného sektora, je Dodávateľ povinný bezodkladne túto skutočnosť oznámiť Objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 a § 11 zákona o verejnom obstarávaní. Ak má subdodávateľ povinnosť byť zapísaný v registri partnerov verejného sektora a dôjde k jeho výmazu, nie je odo dňa výmazu oprávnený podieľať sa na plnení predmetu zmluvy.
2. V prípade, ak Dodávateľ bude poskytovať služby podľa tejto zmluvy prostredníctvom subdodávateľa, je povinný o tejto skutočnosti informovať Objednávateľa a uviesť subdodávateľov v bode číslo 4. tohto článku tejto zmluvy Zoznam subdodávateľov. Dodávateľ je povinný do piatich pracovných dní písomne oznámiť Objednávateľovi akúkoľvek zmenu údajov o subdodávateľovi. Subdodávateľ Dodávateľa musí spĺňať rovnaké podmienky účasti týkajúce sa osobného postavenia a nesmú u neho existovať dôvody na vylúčenie z verejného obstarávania a musí mať oprávnenie poskytovať službu vo vzťahu k tej časti predmetu zákazky, ktorú má subdodávateľ plniť. V prípade, ak subdodávateľ Dodávateľa nebude spĺňať podmienky podľa predchádzajúcej vety, Objednávateľ písomne požiada Dodávateľa o jeho nahradenie. Dodávateľ doručí návrh nového subdodávateľa do piatich pracovných dní odo dňa doručenia žiadosti podľa predchádzajúcej vety.
3. Dodávateľ je počas trvania tejto Zmluvy oprávnený zmeniť subdodávateľa a súčasne je povinný o tejto skutočnosti informovať Objednávateľa. Na zmenu subdodávateľa sa primerane vzťahujú ustanovenia podľa čl. VII ods. 1 a 2 tejto Zmluvy.
4. Dodávateľ vyhlasuje, že na plnení Predmetu zmluvy podľa článku I. tejto Zmluvy sa budú podieľať nasledovní subdodávatelia, ktorí sú Dodávateľovi známi v čase uzavretia tejto Zmluvy:

|  |  |  |  |  |  |
| --- | --- | --- | --- | --- | --- |
| **Por. Č.\*** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** |
|  |  |  |  |  |  |
|  |  |  |  |  |  |
|  |  |  |  |  |  |

*\*V prípade potreby doplniť riadok pre ďalšieho subdodávateľa*

* 1. Ak Dodávateľ neuvedie v bode 4. tohto článku Zmluvy požadované údaje, Objednávateľ má zato, že na plnení Predmetu zmluvy podľa Zmluvy sa nebudú podieľať subdodávatelia a celý Predmet zmluvy Dodávateľ bude realizovať vlastnými kapacitami.
  2. Dodávateľ je povinný oznámiť Objednávateľovi akúkoľvek zmenu/doplnenie údajov o subdodávateľovi uvedenom v bode 4 tohto článku Zmluvy najneskôr do desiatich (10) dní, odo dňa kedy daná zmena nastala.
  3. V prípade zmeny/doplnenia subdodávateľa počas plnenia tejto Zmluvy, je Dodávateľ povinný najneskôr tri (3) pracovné dni pred plánovanou zmenou predložiť Objednávateľovi písomné oznámenie o zmene/doplnení subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať subdodávateľovi, predmet subdodávok, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti podľa § 41 ods. 1 písm. b) zákona o verejnom obstarávaní.

1. Ak navrhovaný subdodávateľ nespĺňa podmienky účasti podľa § 41 ods. 1 písm. b) zákona o verejnom obstarávaní, Objednávateľ písomne požiada Dodávateľa o jeho nahradenie. Dodávateľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak Objednávateľ neurčil dlhšiu lehotu.

### Článok VIII.

### Záruka za vady predmetu zmluvy

1. Dodávateľ zodpovedá za vady Predmetu zmluvy (vrátane právnych vád) počas doby trvania záručnej doby.
2. Reklamáciu vád Predmetov zmluvy v  zmysle predchádzajúceho bodu uplatní Objednávateľ u Dodávateľa písomne, s presnou špecifikáciou reklamovaných skutočností a s návrhom zníženia ceny, a to do 15 dní od zistenia vád. O dohodnutej zníženej výške ceny za vadné Predmety zmluvy vyhotovia zmluvné strany písomný protokol, ktorí podpíšu oprávnení zástupcovia oboch zmluvných strán.
3. Dodávateľ zodpovedá za to, že Predmet zmluvy je vyrobený a dodaný s odbornou starostlivosťou a bez vád, v kvalite a vyhotovení zodpovedajúcom najvyššiemu štandardu v danej oblasti. Dodávateľ zodpovedá za vady (vrátane právnych vád), ktoré má Predmet zmluvy v čase jeho odovzdania (aj čiastkového), ako aj za vady vzniknuté po odovzdaní v zmysle poskytnutej záruky.
4. Objednávateľ nie je povinný prevziať od Dodávateľa Predmet zmluvy, ktorý má vady v čase jeho odovzdania. V tomto prípade sa Dodávateľ zaväzuje bezodkladne k bezplatnému odstráneniu vád, a to najneskôr do 5 pracovných dní. Zistené vady budú spísané v Preberacom protokole podpísanom oprávnenými zástupcami zmluvných strán.
5. Dodávateľ zodpovedá aj za vady Predmetu zmluvy, ktoré vznikli alebo vyjdú najavo v záručnej dobe. Dodávateľ poskytuje Objednávateľovi záručnú dobu na jednotlivé Predmety zmluvy v trvaní 24 mesiacov odo dňa podpísania príslušného Preberacieho protokolu oprávnenými zástupcami zmluvných strán s tým, že Predmety budú Dodávateľom Objednávateľovi dodané s vlastnosťami a v špecifikácii v súlade so Zmluvou a jej prílohami.
6. Počas záručnej doby má Objednávateľ nárok na bezplatné odstránenie vád jednotlivých Predmetov, a to najneskôr do 10 pracovných dní od písomného oznámenia požiadavky Objednávateľa na odstránenie vád.
7. V prípade omeškania Dodávateľa s odstránením vád v stanovenej lehote, je Objednávateľ oprávnený požadovať od Dodávateľa zaplatenie zmluvnej pokuty vo výške 0,05 % z ceny vadného Predmetu zmluvy za každý deň omeškania s odstránením vád až do ich odstránenia, a to osobitne za každé omeškanie odstránenia vád.

### Článok IX.

### Konflikt záujmov

1. Dodávateľ podpisom tejto Zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem Objednávateľa ako verejného obstarávateľa. V prípade, ak Objednávateľ zistí, a to aj dodatočne počas platnosti a účinnosti Zmluvy, že v procese verejného obstarávania došlo ku konfliktu záujmov, je oprávnený okamžite odstúpiť od Zmluvy a má nárok na zaplatenie zmluvnej pokuty vo výške už poskytnutého plnenia podľa tejto Zmluvy. V prípade, ak plnenie ešte nenastalo, tak do výšky 20 % z celkovej ceny Predmetu zmluvy. Zmluvnú pokutu je Dodávateľ povinný zaplatiť do 15 dní odo dňa doručenia výzvy na zaplatenie zmluvnej pokuty.
2. Zaplatením zmluvnej pokuty nie je dotknutý nárok na náhradu škody, ktorá vznikla Objednávateľovi.

### Článok X.

### Zmeny Zmluvy

1. Zmeny a doplnky k tejto Zmluve je možné robiť len písomnými dodatkami, podpísanými oboma zmluvnými stranami, ktoré budú jej neoddeliteľnou súčasťou a ktoré musia byť v súlade s § 18 Zákona o verejnom obstarávaní.
2. K návrhom dodatkov sa zmluvné strany zaväzujú vyjadriť v lehote 7 dní odo dňa doručenia návrhu dodatku druhou stranou Zmluvy.

### Článok XI.

### Možnosti ukončenia Zmluvy

1. Túto Zmluvu je možné pred uplynutím dohodnutej doby jej platnosti ukončiť:
2. odstúpením v zmysle ustanovenia § 344 a nasl. Obchodného zákonníka. V takomto prípade si zmluvné strany nevracajú plnenia, navzájom poskytnuté pred účinnosťou odstúpenia od Zmluvy,
3. výpoveďou,
4. dohodou.
5. Objednávateľ je oprávnený písomne odstúpiť od Zmluvy v prípade, ak ešte nedošlo ani k čiastkovému plneniu a výsledky administratívnej kontroly vykonanej zo strany oprávneného orgánu neumožňujú financovanie plnenia tejto Zmluvy.
6. Objednávateľ je oprávnený od Zmluvy odstúpiť aj v prípade, ak Dodávateľ neposkytne požadované plnenie v termínoch a v kvalite podľa Zmluvy alebo požiadaviek Objednávateľa, ako aj v prípade porušenia akejkoľvek inej povinnosti Dodávateľa stanovenej mu touto Zmluvou a zároveň, ak Objednávateľ písomne vyzve Dodávateľa na odstránenie porušenia a zjednanie nápravy a Dodávateľ tak neurobí ani v primeranej lehote poskytnutej mu na tento účel Objednávateľom.
7. Objednávateľ je oprávnený odstúpiť od časti Zmluvy, ktorou došlo k podstatnej zmene pôvodnej Zmluvy a ktorá by si vyžadovala nové verejné obstarávanie.
8. Objednávateľ je oprávnený odstúpiť od Zmluvy, ak dodatočne zistí, že
9. v čase jej uzavretia existoval dôvod na vylúčenie Dodávateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní,
10. Zmluva nemala byť uzavretá s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so zmluvou o fungovaní Európskej únie.
11. Dodávateľ je oprávnený odstúpiť od Zmluvy v prípade, ak Objednávateľ neuhradí dohodnutú cenu za Predmet zmluvy do 60 dní odo dňa doručenia faktúry vystavenej v súlade s Článkom V. bod 6. tejto Zmluvy.
12. Odstúpenie od Zmluvy musí byť písomné, pričom účinky odstúpenia nastávajú dňom doručenia písomného odstúpenia druhej zmluvnej strany.
13. Každá zmluvná strana je oprávnená vypovedať Zmluvu aj bez uvedenia dôvodu s výpovednou lehotou 3 mesiace, plynúcou od prvého dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
14. Zmluvu možno ukončiť aj písomnou dohodou, a to ku dňu uvedenému v dohode, pričom si zmluvné strany upravia aj vzájomné nároky vzniknuté z poskytnutých plnení alebo porušených povinností.
15. Zánikom Zmluvy nie je dotknutý nárok zmluvných strán na náhradu škody vzniknutej porušením povinností druhou zmluvnou stranou a iné nároky zmluvných strán vzniknuté v súvislosti s porušením ustanovení Zmluvy, ktoré podľa prejavenej vôle zmluvných strán alebo vzhľadom na svoju povahu majú trvať aj po zániku Zmluvy.

### Článok XII.

### Ostatné ustanovenia

1. Dodávateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením predmetu tejto Zmluvy a je povinný tiež poskytnúť oprávneným osobám všetku potrebnú súčinnosť. Dodávateľ berie na vedomie, že financovanie tejto Zmluvy bude uskutočnené z vlastných prostriedkov Objednávateľa v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a z prostriedkov Národných projektov „Žiť energiou“, „Zvýšenie inovačnej výkonnosti slovenskej ekonomiky“ a „Podpora rozvoja kreatívneho priemyslu na Slovensku“. Ak výsledok predmetnej kontroly nebude kladný, alebo oprávnené orgány odhalia akúkoľvek nezrovnalosť, je ktorákoľvek zo zmluvných strán oprávnená od Zmluvy odstúpiť.
2. Písomnosti podľa Zmluvy je možné doručovať poštou, kuriérom alebo elektronickými prostriedkami. Elektronickými prostriedkami nie je možné zasielať faktúry, odstúpenie od Zmluvy, Objednávky a výpoveď Zmluvy. Pokiaľ sú písomnosti doručované elektronickými prostriedkami, vyžaduje sa potvrdenie druhej zmluvnej strany o prijatí písomnosti.
3. Písomnosti doručované poštou sa považujú za doručené prevzatím alebo odmietnutím prevzatia zásielky, a v prípade neprevzatia písomnosti uloženej na pošte, sa písomnosti považujú za doručené dňom vrátenia zásielky odosielateľovi. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
4. Dodávateľ je oprávnený postúpiť práva a povinnosti, resp. pohľadávky a záväzky zo Zmluvy v prospech tretej osoby výlučne na základe predchádzajúceho písomného súhlasu Objednávateľa.

Zmluvné strany vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, budú spracovávať osobné údaje, s ktorými prídu do styku pri plnení Zmluvy, výlučne za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.

### Článok XIII.

### Záverečné ustanovenia

1. Právne vzťahy touto Zmluvou neupravené sa spravujú príslušnými ustanoveniami Obchodného zákonníka, autorského zákona a ostatnými právnymi predpismi platnými na území Slovenskej republiky.
2. Ak bude akékoľvek ustanovenie tejto Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá a zmluvné strany sa vzájomne zaväzujú, že uzatvoria k Zmluve písomný dodatok s cieľom nahradiť tie ustanovenia, ktoré stratili platnosť, alebo sa stali nevymožiteľnými. Formulácia a znenie dodatku musia byť najviac podobné pôvodnému zámeru uzavretia Zmluvy, aby bol zachovaný jej účel, pri rešpektovaní nových faktov a bez ujmy pre zmluvné strany.
3. Zmluvné strany vyhlasujú, že akékoľvek nezhody alebo spory pri plnení Zmluvy budú prednostne riešené zmierčou cestou. Pokiaľ sa zmluvné strany nedohodnú, obrátia sa na vecne a miestne príslušný súd Slovenskej republiky.
4. Zmluva je vyhotovená v troch (3) rovnopisoch, z ktorých dva (2) sú určené pre Objednávateľa a jeden (1) pre Dodávateľa.
5. Neoddeliteľnou súčasťou tejto Zmluvy sú nasl. prílohy:

* Príloha č.1: Opis predmetu zákazky č 1.1,
* Príloha č.1: Návrh uchádzača na plnenie kritéria.

Zmluvné strany prehlasujú, že si Zmluvu prečítali, jej obsahu porozumeli a súhlasia s ním, Zmluvu uzavreli slobodne, vážne, bez tiesne a nevýhodných podmienok a v predpísanej forme, na znak čoho ju podpisujú.

V Bratislave dňa ..................... V Bratislave dňa .....................

**za Objednávateľa** **za Dodávateľa**

................................................................. .................................................................

Slovenská inovačná a energetická agentúra

Ing. Peter Blaškovitš

Generálny riaditeľ